ཅེས་ཡུལ་དམ་པ་རྣམས་ལ་མཆོད་པར་བརྗོད་པ་སྔོན་དུ་བཏང་ནས་གང་ཞིག་ཞུ་བར་བྱ་བ་ནི།དུས་གསུམ་རྒྱལ་བ་ཐམས་ཅད་ཀྱི་སྤྱི་གཟུགས།རིགས་དང་དཀྱིལ་འཁོར་རྒྱ་མཚོའི་ཁྱབ་བདགཨོ་རྒྱན་ཐམས་ཅད་མཁྱེན་པའི་ཞལ་སྐྱིན།དཔལ་འབྲུག་པ་རིན་པོ་ཆེ་ངག་དབང་རྣམ་པར་རྒྱལ་བའི་རྒྱལ་ཚབ།རིས་མེད་བསྟན་པའི་མངའ་བདག་ཆེན་པོ།མཚན་བརྗོད་པར་དཀའ་ཡང་དོན་གྱི་སླད་དུ་མཚན་ནས་སྨོས་ན།༸སྐྱབས་རྗེ་རྡོ་རྗེ་འཆང་ཆེན་པོ་འཇིགས་མེད་ཆོས་ཀྱི་གྲགས་པ་དཔལ་བཟང་པོའི་ཞལ་སྔ་ནས།རྒྱལ་བའི་བཀའ་འགྱུར་ཆེན་མོའི་ལྗགས་ལུང་ཟབ་མོ་བདག་ཅག་འདིར་འདུས་ཀྱི་སྐྱེ་བོ་མཆོག་དམན་རྣམས་ལ་ལེགས་པར་བཀའ་དྲིན་དུ་སྩལ་གྲུབ་པའི་དགའ་སྟོན་གཏང་རག་དང་འབྲེལ་བའི་མནྜལ་འབུལ་བ་ལ།ཆོས་རྗེ་དཔལ་ལྡན་འབྲུག་པའི་ཞལ་སྔ་ནས།ལེགས་པའི་ཕྱོགས་སུ་རྟེན་འབྲེལ་བཟང་པོ་བསྒྲིགས།།ཕུན་སུམ་ཚོགས་པ་རང་གིས་བྱེད་པས་ཆོག།ཅེསས་གསུངས་པ་ལྟར།ལེགས་སྤྱད་ཕུན་སུམ་ཚོགས་པའི་རྟེན་འབྲེལ་དུ་ཕུན་སུམ་ཚོགས་པ་ལྔ་ལས་བརྩམས་ཏེ་མདོ་ཙམ་ཞུ་བ་ལ།དེ་ཡང་མདོ་རྒྱུད་བསྟན་བཅོས་རྣམས་ལས།ཆོས་སྐུའི་ཕུན་སུམ་ཚོགས་པ་ལྔ་དང་།ལོངས་སྐུའི་ཕུན་སུམ་ཚོགས་པ་ལྔ།སྤྲུལ་སྐུའི་ཕུན་སུམ་ཚོགས་པ་ལྔ་སོགས་ཀྱི་རྣམ་བཞག་ཇི་སྙེད་ཅིག་གསུངས་པ་ལས།སྐབས་འདིར་སངས་རྒྱས་མཆོག་གི་སྤྲུལ་པའི་སྐུའི་ཞིང་ཁམས་དང་འབྲེལ་བའི་ཕུན་སུམ་ཚོགས་པ་ལྔའི་ལོ་རྒྱུས་ལས་བརྩམས་ཏེ་ཅུང་ཟད་ཞུ་བ་དེ་ཡང་།ཇི་སྐད་དུ།གནས་དུས་སྟོན་པ་འཁོར་ཆོས་ཕུན་ཚོགས་ལྔ།ཞེས་པ་ལྟར།གནས་ཕུན་སུམ་ཚོགས་པ།དུས་ཕུན་སུམ་ཚོགས་པ།སྟོན་པ་ཕུན་སུམ་ཚོགས་པ།འཁོར་ཕུན་སུམ་ཚོགས་པ།ཆོས་ཕུན་སུམ་ཚོགས་པ་སྟེ་ལྔ་ལས།